CELEX: 32004D0416
Language: da
Date: 2004-04-29 00:00:00
Title: 2004/416/EF:Kommissionens beslutning af 29. april 2004 om midlertidige hasteforanstaltninger for så vidt angår visse citrusfrugter med oprindelse i Argentina eller Brasilien

L 151/76                   DA             Den Europæiske Unions Tidende                      30.4.2004
                                KOMMISSIONENS BESLUTNING
                                          af 29. april 2004
 om midlertidige hasteforanstaltninger for så vidt angår visse citrusfrugter med oprindelse
                                     i Argentina eller Brasilien
                                (meddelt under nummer K(2004) 1584)
                                            (2004/416/EF)
KOMMISSIONEN FOR DE EUROPÆISKE FÆLLESSKABER HAR —
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/29/EF af 8. maj 2000 om foranstaltninger mod
indslæbning i Fællesskabet af skadegørere på planter eller planteprodukter og mod deres
spredning inden for Fællesskabet1, særlig artikel 16, stk. 3, og
ud fra følgende betragtninger:
(1)     Spanien har underrettet de øvrige medlemsstater og Kommissionen om, at der ved
        plantekontrol i 2003 er fundet adskillige skadegørerangreb på citrusfrugter med
        oprindelse i Argentina eller Brasilien, navnlig Guignardia citricarpa Kiely (alle stammer, der
        er patogene for Citrus) og Xanthomonas campestris (alle stammer, der er patogene for Citrus).
        Endvidere har også Nederlandene og Det Forenede Kongerige i 2003 rapporteret om
        angreb på citrusfrugter med oprindelse i Brasilien forårsaget af Guignardia citricarpa Kiely
        (alle stammer, der er patogene for Citrus).
(2)     Spanien har indført officielle hasteforanstaltninger ved pr. 12. november 2003 at forbyde
        import til Spaniens område af citrusfrugter med oprindelse i Argentina eller Brasilien.
(3)     I henhold til direktiv 2000/29/EF skal citrusfrugter med oprindelse i tredjelande med
        henblik på at beskytte Fællesskabets område mod indslæbning af de pågældende
        skadegørere overholde bestemte tekniske krav, navnlig dem, der fastsat i punkt 16.2 og
        16.4 i del A, kapitel I, i bilag IV til direktiv 2000/29/EF. Oplysningerne fra Spanien,
        Nederlandene og Det Forenede Kongerige viser, at de pågældende krav ikke er blevet
        overholdt for så vidt angår citrusfrugter importeret fra Argentina og Brasilien.
(4)     Der bør derfor træffes midlertidige hasteforanstaltninger over for import til Fællesskabet af
        citrusfrugter med oprindelse i Argentina eller Brasilien.
1
        EFT L 169 af 10.7.2000, s. 1. Senest ændret ved Kommissionens direktiv 2004/31/EF (EUT L 85 af
        23.3.2004, s. 18).
 ---pagebreak--- 30.4.2004                  DA                          Den Europæiske Unions Tidende           L 151/77
(5)      Hvis det viser sig, at sådanne hasteforanstaltninger ikke er tilstrækkelige til at hindre
         indslæbning af de pågældende skadegørere eller ikke er blevet overholdt, bør der tages
         skridt med henblik på strengere eller alternative foranstaltninger.
(6)      Hasteforanstaltningernes virkning bør løbende vurderes indtil den 30. november 2004,
         navnlig på grundlag af oplysninger fra medlemsstaterne. Eventuelle efterfølgende
         foranstaltninger bør overvejes på baggrund af resultaterne af denne vurdering.
(7)      De i denne beslutning fastsatte foranstaltninger er i overensstemmelse med udtalelse fra
         Den Stående Komité for Plantesundhed —
VEDTAGET FØLGENDE BESLUTNING:
                                                        Artikel 1
Uanset punkt 16.2 og 16.4 i del A, kapitel I, i bilag IV til direktiv 2000/29/EF må frugter af Citrus
L., Fortunella Swingle, Poncirus Raf. og hybrider heraf (i det følgende benævnt "citrusfrugter") med
oprindelse i Argentina eller Brasilien fra den 1. maj 2004 kun føres ind i Fællesskabets område,
hvis de overholder kravene i bilaget til denne beslutning.
                                                        Artikel 2
Hver enkelt medlemsstat, der importerer citrusfrugter med oprindelse i Argentina eller Brasilien,
forelægger senest den 31. december 2004 Kommissionen og de øvrige medlemsstater en udførlig
teknisk rapport om resultaterne af den plantesundhedskontrol, den fra den 1. maj 2004 til den 30.
november 2004 har gennemført af de pågældende frugter i henhold til artikel 13, stk. 1, i direktiv
2000/29/EF, jf. dog Kommissionens direktiv 94/3/EF2.
                                                        Artikel 3
Fra den 1. maj 2004 til den 30. november 2004 følger Kommissionen løbende udviklingen i
situationen. Hvis det bliver klart, at hasteforanstaltningerne ikke er tilstrækkelige til at forhindre
indslæbning af Guignardia citricarpa Kiely (alle stammer, der er patogene for Citrus) eller
Xanthomonas campestris (alle stammer, der er patogene for Citrus) eller ikke er blevet overholdt,
træffer Kommissionen strengere eller alternative foranstaltninger efter proceduren i artikel 16, stk.
3, i direktiv 2000/29/EF.
                                                        Artikel 4
Senest den 30. april 2004 tilpasser Spanien de foranstaltninger, landet har truffet for at beskytte
sig mod indslæbning og spredning af Guignardia citricarpa Kiely (alle stammer, der er patogene for
Citrus) og Xanthomonas campestris (alle stammer, der er patogene for Citrus) for at bringe dem i
2
         EFT L 32 af 5.2.1994, s. 37, og berigtigelse (EFT L 59 af 3.3.1995, s. 30).
 ---pagebreak--- L 151/78           DA              Den Europæiske Unions Tidende             30.4.2004
overensstemmelse med artikel 1 og 2 og underretter straks Kommissionen om de tilpassede
foranstaltninger.
 ---pagebreak--- 30.4.2004               DA                    Den Europæiske Unions Tidende L 151/79
                                              Artikel 5
Denne beslutning tages op til revision senest den 31. januar 2005.
                                              Artikel 6
Denne beslutning er rettet til medlemsstaterne.
Udfærdiget i Bruxelles, den 29. april 2004.
                                               På Kommissionens vegne
                                               David BYRNE
                                               Medlem af Kommissionen
                                            __________
 ---pagebreak--- L 151/80                  DA                Den Europæiske Unions Tidende                     30.4.2004
                                                   BILAG
Uden at dette berører bestemmelserne, der gælder for frugter som anført i del A, kapitel I, punkt
16.1, 16.3 og 16.5, i bilag IV til direktiv 2000/29/EF, gælder følgende krav:
1.       Citrusfrugter med oprindelse i Argentina eller Brasilien ledsages af et certifikat som
         nævnt i artikel 13, stk. 1, i direktiv 2000/29/EF, hvori det officielt attesteres
         a)     at frugterne har oprindelse i et område, der efter proceduren i artikel 18, stk. 2, i
                direktiv 2000/29/EF er anerkendt som værende fri for Xanthomonas campestris (alle
                stammer, der er patogene for Citrus), og som er anført på certifikatet,
         eller
         b)     –       at der ikke i overensstemmelse med en officiel kontrol- og
                        undersøgelsesordning er iagttaget symptomer på Xanthomonas campestris
                        (alle stammer, der er patogene for Citrus) på produktionsstedet siden
                        begyndelsen af den sidste, afsluttede vækstperiode,
                og
                –       at der ikke i overensstemmelse med en officiel kontrol- og
                        undersøgelsesordning, hvori indgår en passende testmetode, at de frugter,
                        der er høstet på produktionsstedet, er fri for Xanthomonas campestris (alle
                        stammer, der er patogene for Citrus),
                og
                –       at frugterne er blevet behandlet med stoffer såsom natriumortofenylfenat,
                        hvilket specificeres i certifikatet
                og
                –       at produktionsstedet, emballeringsanlæggene, eksportører og andre
                        erhvervsdrivende, der er involveret i håndteringen, er officielt registreret til
                        formålet.
2.       Andre citrusfrugter end Citrus aurantium L. med oprindelse i Argentina eller Brasilien
         ledsages af et certifikat som nævnt i artikel 13, stk. 1, i direktiv 2000/29/EF, hvori det
         officielt attesteres
         a)     at frugterne har oprindelse i et område, der efter proceduren i artikel 18, stk. 2, i
                direktiv 2000/29/EF er anerkendt som værende fri for Guignardia citricarpa Kiely
                (alle stammer, der er patogene for Citrus), og som er anført på certifikatet,
         eller
 ---pagebreak--- 30.4.2004               DA                     Den Europæiske Unions Tidende                  L 151/81
          b)     –    at der ikke er iagttaget symptomer på Guignardia citricarpa Kiely (alle
                      stammer, der er patogene for Citrus) på produktionsstedet siden begyndelsen
                      af den sidste, afsluttede vækstperiode, og at ingen af de frugter, der er høstet
                      på produktionsstedet, ved passende officiel undersøgelse har vist
                      symptomer på denne skadegører,
                 og
                 –    at produktionsstedet, emballeringsanlæggene, eksportører og andre
                      erhvervsdrivende, der er involveret i håndteringen, er officielt registreret til
                      formålet.
3.        Frugter, der er omfattet af denne beslutning, må kun føres ind i Fællesskabet, hvis
          flytningen fra produktionsstedet til det sted, hvorfra frugterne eksporteres til
          Fællesskabet, foregår under ledsagelse af dokumenter, der er udstedt efter bemyndigelse
          fra og under tilsyn af henholdsvis Argentinas eller Brasiliens nationale
          plantebeskyttelsesmyndigheder som led en dokumentationsordning, som
          Kommissionen har adgang til oplysninger om.
                                          _______________